b"\n_START_ARTICLE_\nEugen Bamberger\n_START_SECTION_\nBiografia\n_START_PARAGRAPH_\nBamberger inici\xc3\xa0 els estudis de medicina el 1875 a la Universitat de Berl\xc3\xadn, per\xc3\xb2 el seg\xc3\xbcent any an\xc3\xa0 a estudiar a la Universitat de Heidelberg ci\xc3\xa8ncies naturals. Retorn\xc3\xa0 despr\xc3\xa9s a Berl\xc3\xadn el mateix any per especialitzar-se en qu\xc3\xadmica fins al 1880, any en el qual aconsegu\xc3\xad el seu doctorat sota la direcci\xc3\xb3 d'August Wilhelm von Hofmann. A continuaci\xc3\xb3 aconsegu\xc3\xad un lloc d'ajudant de Karl Friedrich August Rammelsberg \xc3\xa0 Charlottenburg, i despr\xc3\xa9s d'Adolf von Baeyer \xc3\xa0 partir de 1883 a la Universitat de Munic. El 1891 aconsegu\xc3\xad ser professor d'aquesta universitat. Dos anys despr\xc3\xa9s, el 1893, fou nomenat professor de L'Escola Polit\xc3\xa8cnica Federal de Zuric, ETH Z\xc3\xbcrich. El 1905 hagu\xc3\xa9 d'abandonar la seva carrera professional degut a una neuropatia que li impedia controlar el seu bra\xc3\xa7 dret. Continu\xc3\xa0 realitzant recerca amb un ajudant en un petit laboratori particular per\xc3\xb2 hagu\xc3\xa9 d'abandonar-la al cap de poc i es trasllad\xc3\xa0 a Ponte Tresa."